St. Jetmund kirke

St. Jetmund kirke (Sankt Jetmund kyrkje) er en langkirke fra rundt 1155 på Åheim i Vanylven kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme. Byggverket er i marmor og stein. Kirken ble revet i 1863, men gjenreist fra 1937 og vigslet på nytt i 1957. Steinen var spredd rundt i bygda og hadde vært benyttet i forskjellige bygg. Den måtte samles inn igjen før kirken ble bygget opp igjen på de gamle murene som sto tilbake. Det var laget skisser av kirken før den ble revet. Arkitekter ved gjenoppbyggingen var Johan Lindstrøm og Cato Engen. «Sankt Jetmund» er et norsk navn på den engelske helgenen Edmund martyren. Referanser Litteratur Øystein Ekroll (1997). «Åheim kyrkje». Med kleber og kalk. Norsk steinbygging i mellomalderen. Oslo: Samlaget. s. 271. ISBN 82-521-4754-2. Alf Henry Rasmussen (1993). «St. Jetmund kirke, Åheim». Våre kirker. Norsk kirkeleksikon. Kirkenær: Vanebo forlag. s. 304. ISBN 82-75-27022-7. Eksterne lenker (no) «St. Jetmund kirke». Kirkesøk. Den norske kirke. (no) «St. Jetmund kirke». Kulturminnesøk. Riksantikvaren – Direktoratet for kulturminneforvaltning.